**ДОЛБООР**

**Кыргыз Республикасынын Мыйзамы**

**«Кыргыз Республикасынын Конституциясы жөнүндө»**

**Кыргыз Республикасынын Мыйзам долбоору боюнча референдумду (бүткүл элдик добуш берүүнү) дайындоо тууралуу**

Эгемендиктин ээси жана мамлекеттик бийликтин бирден-бир булагы болуп саналган Кыргызстан элинин эркин билүү максатында, Кыргыз Республикасынын [Конституциясынын](http://cbd.minjust.gov.kg/act/view/ru-ru/202913?cl=ky-kg) 2-беренесинин 3-бѳлүгүнүн, 74-беренесинин 1-бөлүгүнүн 1-пунктун, “Референдум жѳнүндѳ” Кыргыз Республикасынын [конституциялык](http://cbd.minjust.gov.kg/act/view/ru-ru/202913?cl=ky-kg) Мыйзамынын 12-беренесинин 2-бөлүгүн жетекчиликке алып, Кыргыз Республикасынын Жогорку Кеңеши ушул Мыйзамды кабыл алат.

**1-берене**

Кыргыз Республикасынын бардык аймагында референдум (бүткүл элдик добуш берүү) 2021-жылдын 10-январына, жекшембиге дайындалсын.

**2-берене**

Кыргыз Республикасынын жарандары кабыл алышы үчүн **«**Кыргыз Республикасынын [Конституциясы](http://cbd.minjust.gov.kg/act/view/ru-ru/202913?cl=ky-kg) жөнүндө**»** Кыргыз Республикасынын Мыйзам [долбоору](http://cbd.minjust.gov.kg/act/view/ru-ru/111453/10?cl=ky-kg#p1) референдумга чыгарылсын (тиркелет).

**3-берене**

Добуш берүү үчүн бюллетенге киргизилүүчү суроону төмөнкүдөй берүү бекитилсин:

«Кыргыз Республикасынын Жогорку Кеңеши тарабынан долбоору референдумга (бүткүл элдик добуш берүүгө) чыгарылган **«**Кыргыз Республикасынын [Конституциясы](http://cbd.minjust.gov.kg/act/view/ru-ru/202913?cl=ky-kg) жөнүндө**»** Кыргыз Республикасынын Мыйзамы кабыл алынсын.

|  |  |  |  |  |  |  |
| --- | --- | --- | --- | --- | --- | --- |
| ООБА | |  | | --- | |  | |  | ЖОК | |  | | --- | |  | |

(тандап алынган жооптун квадратына тиешелүү белгини коюңуз)».

**4-берене**

1. Кыргыз Республикасынын Өкмөтү Кыргыз Республикасынын Шайлоо жана референдум өткөрүү боюнча борбордук комиссиясынын сунушу боюнча:

1) референдумду уюштуруу, материалдык жана финансылык жактан камсыз кылуу маселелерин, ошондой эле ушул Мыйзамдан келип чыккан башка маселелерди чечсин;

2) референдумду даярдоо жана өткөрүү мезгилинде коомдук тартипти, Кыргыз Республикасынын Конституциясын жана мыйзамдарын сактоону камсыз кылсын.

2. Кыргыз Республикасынын Шайлоо жана референдум өткөрүү боюнча борбордук комиссиясы аткаруу бийлик жана жергиликтүү өз алдынча башкаруу органдары менен өз ара тыгыз аракеттенип, референдумду уюшкандыкта өткөрүүнү, мыйзамдардын сакталышын контролдоону камсыз кылсын, аны даярдоонун жана өткөрүүнүн жүрүшү жөнүндө коомчулукка системалуу түрдө маалымат берип турсун.

**5-берене**

Ушул Мыйзам расмий жарыяланган күндөн тартып күчүнө кирет.

**Кыргыз Республикасынын**

**Президентинин**

**милдеттерин аткаруучу**

**«Кыргыз Республикасынын Конституциясы жөнүндө»**

**Кыргыз Республикасынын Мыйзам долбоору боюнча референдумду (бүткүл элдик добуш берүүнү) дайындоо тууралуу» Кыргыз Республикасынын Мыйзам долбооруна**

**НЕГИЗДЕМЕ-МААЛЫМКАТ**

Кыргыз Республикасынын Жогорку Кеңешине «Кыргыз Республикасынын Конституциясы жөнүндө» Кыргыз Республикасынын Мыйзам долбоору киргизилди.

Кыргыз Республикасынын Конституциясына бардык өзгөртүүлөрдү жана толуктоолорду киргизүү, анын ичинде аны толук баяндоо (жаңы редакциясы) референдумга – бүткүл элдик добуш берүүгө чыгарылууга тийиш жана бүткүл элдик добуш берүү жолу менен гана кабыл алынышы мүмкүн экендигин көңүлгө алып, жогоруда аталган мыйзам долбоорун коштоонун алкагында «Кыргыз Республикасынын Конституциясы жөнүндө» Кыргыз Республикасынын Мыйзам долбоору боюнча референдумду (бүткүл элдик добуш берүүнү) дайындоо тууралуу» Кыргыз Республикасынын Мыйзам долбоорун демилгелөө, ошону менен референдумда жаңы баяндамадагы Кыргыз Республикасынын Конституциясынын тагдырын аныктоо сунушталат.

Референдумду дайындоо тууралуу мыйзам долбоору беш беренеден турат, аларда референдумду дайындоо, референдумга коюлуучу суроо, референдумда жооп алынуучу суроонун формасы (ООБА же ЖОК), Өкмөткө жана БШКга референдумду өткөрүүнү камсыз кылуу тапшырмасы жана күчүнө кирүү шарттары каралган.

Бюджеттин чектелүү экендигин эске алып, референдумду өткөрүү күнүн 2021-жылдын 10-январына дайындалган Президентти шайлоону өткөрүү күнү менен бириктирүү сунушталат.

Референдум Кыргыз Республикасынын [Конституциясынын](http://cbd.minjust.gov.kg/act/view/ru-ru/202913?cl=ky-kg) 2-беренесинин 3-бѳлүгүнѳ, 74-беренесинин 1-бөлүгүнүн 1-пунктуна, “Референдум жѳнүндѳ” Кыргыз Республикасынын [конституциялык](http://cbd.minjust.gov.kg/act/view/ru-ru/202913?cl=ky-kg) Мыйзамынын 12-беренесинин 2-бөлүгүнѳ ылайык дайындалууга тийиш жана эгемендиктин ээси, мамлекеттик бийликтин бирден бир булагы болуп саналган Кыргызстан элинин эркин билүүгө багытталган.

Кыргыз Республикасынын Мыйзам долбоорунун кабыл алынышы социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерди алып келбейт.

Мыйзамдын сунушталган долбоору Кыргыз Республикасынын мыйзамдарынын, ошондой эле катышуучусу Кыргыз Республикасы болгон, белгиленген тартипте күчүнө кирген эл аралык келишимдердин ченемдерине каршы келбейт.

Сунушталган мыйзам долбоорунун кабыл алынышы республикалык бюджеттен кошумча каржылай чыгымдарды алып келбейт.

Ушул мыйзам долбооруна жөнгө салуу таасирин талдоо жүргүзүү талап кылынбайт.

Коомдук талкууну камсыз кылуу жана «Кырыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесин ишке ашыруу үчүн бул мыйзам долбоору Кыргыз Республикасынын Жогорку Кеӊешинин расмий сайтында жайгаштырылган.

**Жогорку Кеңештин**

**депутаттары:**